CHIIYO 12
Kujana Wasweena Biyeni Kuli Leza?
1. Sena Leza ulaziswiilila inkombyo zyoonse na?
Leza utamba bantu bamisyobo yoonse kuti basweene kulinguwe kwiindaa munkombyo. (Intembauzyo 65:2) Nikuba boobo, taswiilili naa kutambula inkombyo zyoonse. Mucikozyanyo, taziswiilili pe inkombyo zyamwaalumi uutajati kabotu banaakwe. (1 Petro 3:7) Alubo, aawo banaIsraeli nibakayinduluka mukucita zibi, Leza tiiwakaswiilila pe inkombyo zyabo. Cilaantanganana kuti inkombyo ncoolwe. Nikuba boobo, Leza ulaziswiilila inkombyo zyabasizibi ikuti baleka zibi zyabo.
2. Tweelede kukomba biyeni?
Inkombyo ninzila yabukombi bwesu, nkikaako tweelede kukomba kuli Jehova, Mulengi wesu alikke. (Matayo 4:10; 6:9) Akaambo kakuti tatumaninide, tweelede kukomba kwiinda muzina lyaJesu, nkaambo wakafwida zibi zyesu. (Johane 14:6) Jehova tayandi kuti katuyinduluka nkombyo zilimumutwe naa zilembedwe aansi. Uyanda kuti tukombe kazizwa mumoyo.
Mulengi wesu ulamvwa inkombyo nzitwaamba mumyoyo yesu. (1 Samuele 1:12, 13) Ututamba kuti katukomba cindi coonse, nikuba mucindi cakubuka, cakoona, cakulya, alimwi anotuswanyaa mapenzi.
3. Nkamboonzi banaKristo ncibaliswanizya antoomwe?
Kusweena kuli Leza tacili cuuba nkaambo tuponaamwi abantu batasyomi Leza, alimwi akuzisyomezyo zyaaluumuno luzooba munyika. (2 Timoteo 3:1, 4; 2 Petro 3:3, 13) Akaambo kaako tweelede kuliswanizya abakombima kuti tusungwazyaane.
Kuliswaanizya abantu bayanda Leza kutugwasya kuti tusweene kuli Leza. Miswaangano yaBakamboni baJehova itupa cindi cakuti tugwasigwe mulusyomo lwabamwi.
4. Kujana wasweena biyeni kuli Leza?
Ulakonzya kusweena kuli Jehova kwiinda mukuyeyesesya atalaa nzwakayiiya kuzwa muJwi lyakwe. Yeyesesya atalaa milimu yakwe, lulayo lwakwe, alimwi azisyomezyo zyakwe. Kukomba akuyeyesesya atalaa nzizyo kupa kuti tulumbe luyando lwaLeza abusongo bwakwe kazizwa mumoyo.
Ulakonzya kusweena kuli Leza ikuti kumusyoma amoyo wako woonse. Cibizwaa kusosela, nkikaako lusyomo luyanda kuti kalusoselwa cindi coonse. Weelede kunososela lusyomo lwako kwiinda mukuyeyesesya nzusyoma.
5. Ino kusweena kuli Leza kuyookugwasya biyeni?
Jehova ulaandaba abaabo bamuyanda. Ulakonzya kubakwabilila nikuba mulicili cintu cikonzya kunyonganyaa lusyomo lwabo, alimwi bulangilizi bwabo bwakuyoopona kukabe kutamani. (Intembauzyo 91:1, 2, 7-10) Utucenjeezya muzintu zikonzya kunyonyoona mibili yesu alimwi zimana kubotelwa kwesu. Jehova utwiisya nzila mbotu loko yakupona.
Yiiya Zyiingi
Kumbila Ciiyo caBbaibbele caMahala
Nkamboonzi Nitweelede Kwiiya Bbayibbele?
Munyika yoonse, bantu biingi.baliikuzijana muBbaibbele nsandulo zyamibuzyo iikatazya loko mubuumi. Ulayanda na kuti ayebo ube umwi wabaabo?
sna_Latn tum_Latn bem_Latn bem_Latn afr_Latn bem_Latn bem_Latn zul_Latn bem_Latn tum_Latn tum_Latn bem_Latn bem_Latn nya_Latn bem_Latn bem_Latn som_Latn xho_Latn bem_Latn